Боян Бойчев
Пречистване

chitanka.info

Този дъжд падна изведнъж

Да изчисти от калта душата,

Странен дъжд, златен дъжд,

Оцветен от погледите на листата.

Душата ми е скитница в дъжда,

Захвърлена, забравена от всички,

Душата ми е бяла под калта,

Ще може ли дъждът да я пречисти?

Дъждът навярно е самотник,

Пристига тъжен, за да си отиде,

Следи оставя — по листата мокри

Като перли капките намигат.

Към дъжда душата ми протегна

Ръцете си в една молитва,

По листата златни да побегне,

Към облаците бяла да политне.

Ако не се превърне в прах,

Дъждът душата ще измие,

Да не я удави ме е страх,

Да не я убие…

ноември 1998 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.